LIETUVOS RESPUBLIKOS ŠVIETIMO IR MOKSLO MINISTRO

Į S A K Y M A S

DĖL ŠVIETIMO IR MOKSLO MINISTRO 2011 M. LIEPOS 18 D. ĮSAKYMO Nr. V-1315 „DĖL ŠVIETIMO ĮSTAIGŲ DARBUOTOJŲ IR KITŲ ĮSTAIGŲ PEDAGOGINIŲ DARBUOTOJŲ DARBO APMOKĖJIMO TVARKOS APRAŠO PATVIRTINIMO“ PAKEITIMO

2012 m. rugpjūčio 31 d. Nr. V-1293

Vilnius

Vadovaudamasis Lietuvos Respublikos Vyriausybės 2012 m. liepos 11 d. nutarimu Nr. 871 „Dėl Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ pakeitimo“ (Žin., 2012, Nr. 86-4504),

p a k e i č i u Lietuvos Respublikos švietimo ir mokslo ministro 2011 m. liepos 18 d. įsakymą Nr. V-1315 „Dėl Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ (Žin., 2011, Nr. 96-4517; 2012, Nr. 42-2080):

1. Išdėstau 2 punktą taip:

„2. N u s t a t a u, kad švietimo įstaigų pedagoginiams ir kitiems darbuotojams ir kitų įstaigų pedagoginiams darbuotojams atitinkamai taikomos Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. 28-655) 4, 5, 51, 6 ir 10 punktuose ir Lietuvos Respublikos Vyriausybės 2012 m. liepos 11 d. nutarimo Nr. 871 „Dėl Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ pakeitimo“ (Žin., 2012, Nr. 86-4504) 2 punkte numatytos darbo apmokėjimo sąlygos.“

2. Nurodytuoju įsakymu patvirtintame Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos apraše:

2.1. Išdėstau 4 punktą taip:

„4. Apraše tarifinių atlygių ir tarnybinių atlyginimų koeficientai nurodomi bazinės mėnesinės algos dydžiais, išskyrus minimaliąją mėnesinę algą (toliau – MMA).“

2.2. Išdėstau 52 punktą taip:

„52. Įstaigų vadovų, vadovų pavaduotojų, skyrių (sektorių) vedėjų, kitų darbuotojų, nenurodytų aprašo II–VII skyriuose, tarnybinių atlyginimų koeficientai:

Pareigybės pavadinimas	Tarnybinių atlyginimų koeficientai

pedagogų	kitų darbuotojų
Vadovai	MMA–16
Vadovų pavaduotojai	MMA–14,3
Iš jų ūkio ir bendriesiems klausimams	MMA–16
Vyriausieji buhalteriai ir vidaus audito tarnybų vadovai	MMA–18
Skyrių, kitų padalinių vadovai	10–32,85	MMA–13
Specialistai, įgiję aukštąjį universitetinį išsilavinimą	9,2–27,95	MMA–11,4
Specialistai, įgiję aukštąjį neuniversitetinį išsilavinimą (baigę kolegijas)	9,15–26,7	MMA–10,5
Specialistai, įgiję aukštesnįjį ar specialųjį vidurinį išsilavinimą, įgytą iki 1995 metų	8,9–21,8	MMA–9,6
Tarnautojai, išskyrus vadovus ir specialistus	MMA–9
Darbininkai	MMA

“

2.3. Išdėstau 57 punktą taip:

„57. Specialistams ir kitiems darbuotojams, neįgijusiems aukštesniojo išsilavinimo, tarnybinio atlyginimo koeficientas nustatomas MMA-8,4 bazinės mėnesinės algos dydžio.“

2.4. Išdėstau 66 punktą taip:

„66. Mokytojų ir auklėtojų padėjėjams tarnybinio atlyginimo koeficientas nustatomas MMA-8,8 bazinės mėnesinės algos dydžio.“

3. N u s t a t a u, kad švietimo įstaigų pedagoginių ir kitų darbuotojų ir kitų įstaigų pedagoginių darbuotojų darbo užmokestis už 2012 m. rugpjūčio mėnesį apskaičiuojamas vadovaujantis šiuo įsakymu.

Švietimo ir mokslo ministras	Gintaras Steponavičius

SUDERINTA	SUDERINTA
Lietuvos Respublikos finansų ministerijos	Lietuvos Respublikos socialinės
2012 m. rugpjūčio 31 d. raštu	apsaugos ir darbo ministerijos
Nr. ((1.15-0202) -5K-1217575-5K-1217299-5K-1218112)-6K-1207427	2012 m. rugpjūčio 30 d. raštu Nr. (11.10-53) SD-5834